
Regulament de participare Ghid metodologic - proiecte educative – exemple de bune practici
„Aripile Speranței”, ediția a V-a

24 mai – 10 iunie 2025, Iași, C.P.E.E.R.I. 2025, poziția 1129

Palatul Copiilor Iași în parteneriat cu Inspectoratul Școlar Județean Iași și Universitatea „Al. I. Cuza” Iași organizează selecția la nivel național a  proiectelor educative elaborate și implementate de cadrele didactice care doresc să-și valideze competențele în activitățile extrașcolare și să-și promoveze bunele practici prin crearea unui ghid metodologic referențiat științific. Ghidul va avea avizul ISJ Iași fiind înregistrat cu ISBN.


Conţinutul publicat poate servi ca suport în formarea și dezvoltarea continuă a cadrelor didactice, în vederea eficientizării procesului de predare–învăţare–evaluare a disciplinelor din învățământul formal și nonformal, și indirect, elevilor, în înțelegerea și aplicarea cunoștințelor și deprinderilor dobândite. De asemenea, prezentul material își propune a fi un suport util cadrelor didactice în organizarea informațiilor și conținuturilor noi, aplicarea cunoștințelor acumulate de elevi, analiza, dar și ghidarea în procesul creativ, vizând atingerea unui nivel conceptual superior în abordarea metodologică.


Obiective:

· Crearea unui instrument de lucru pentru cadrele didactice care vor să-și dezvolte competențe în domeniul activităților extrașcolare;

· Furnizarea unui cadru metodologic care să permită inovarea, dezvoltarea de activități educative extrașcolare noi;
· Promovarea și valorificarea unor exemple de proiecte educative utilizate în procesul educațional extrașcolar;

· Diseminarea proiectelor educative desfășurate la nivel național

Grup țintă: se adresează cadrelor didactice din învățământul preuniversitar din întreaga țară, care elaborează și implementează proiecte educative. 
Materialele trebuie să respecte următoarele cerințe:

· Să dovedească originalitate și o structurare logică a conținutului;
· Să fie proiecte care s-au desfășurat și au avut cel puțin două ediții;
· Să respecte formatul de redactare propus de organizatori.
Condiții de participare:

· Proiectele trebuie să se încadreze în unul din următoarele domenii:
· Domeniul cultural-artistic (Muzică, folclor, tradiţii, obiceiuri, teatru, arte vizuale, dans, literatură, culturi şi civilizaţii);
· Domeniul ecologie şi protecţia mediului;
· Domeniul educaţie civică, voluntariat, proiecte caritabile;
· Domeniul sportiv;
· Domeniul tehnic/economic;
· Domeniul ştiinţific;
· Domeniul interdisciplinar.
· Proiectele trimise trebuie să respecte drepturile de autor
· Autorul materialului trebuie să fie cel puțin unul din coordonatorii proiectului (proiectul are maxim 2 coordonatori).
· Un autor poate participa cu maxim 3 proiecte în cadrul ghidului.

· Lucrările selectate vor fi cuprinse într-un volum digital cu ISBN care va avea referenți științifici profesori universitari.
· Nu se percepe taxă de participare!
Condiții de redactare:

· Numele și prenumele autorului/autorilor, cât și titlul proiectului vor fi trecute cu litere bold majuscule de 12 TNR

· Celelalte câmpuri ale fișei vor fi completate cu font TNR (Times New Roman) de 12, spațiere la 1 rând, Justify.

· Nu se acceptă lucrări fără diacritice!

· În link-ul de înscriere vă rugăm să furnizați toate datele cerute cu diacritice pentru completarea corectă a diplomelor.
· Lucrările care nu respectă condițiile de redactare, nu vor fi luate în considerare de către organizatori în vederea evaluării și publicării.
Link înscriere - https://forms.gle/PzttHdZt8EsHKqUJ9 
Criterii de evaluare a proiectelor:
· Caracterul educativ al activităților;

· Utilitatea activităților desfășurate;

· Originalitatea activităților propuse;

· Modalitățile de organizare a activităților;

· Interactivitatea și creativitatea.
Lucrările vor respecta formatul pus la dispoziție de organizatori, unde vor fi completate toate câmpurile, apoi vor fi inserate în format word editabil în formularul de înscriere. Data limită de trimitere a fișelor de înscriere – 01.05.2025.
Toți autorii își asumă întreaga responsabilitate privind conținutul, corectitudinea și originalitatea materialelor trimise.
Fișă de participare
 Ghid metodologic: Proiecte educative din învățământul preuniversitar formal și nonformal
	Nume și prenume coordonator/coordonatori proiect
	

	Denumirea instituției
	

	Localitatea / Județul
	

	Proiectul este cuprins în calendarul instituției, CPEEJ, CPEERI, CPEENI 
	

	Nivel de vârstă
	

	Număr participanți:
	Elevi:

	
	Cadre didactice:

	Denumirea proiectului/ Ediția
	

	Parteneri:
	

	Modul de desfășurare (directă, indirectă, on-line)
	

	Bugetul proiectului și sursele de obținere a fondurilor:
	

	Descrierea pe scurt a proiectului (50-100   cuvinte):
	

	Obiectivele proiectului:
	

	Activitatea principală a proiectului (scurtă descriere, max   100  cuvinte):
	

	Scopul proiectului:
	

	Descrierea grupului țintă (30-50 cuvinte):
	

	Durata proiectului:
	

	Rezultatele proiectului (30-50 cuvinte):
	

	Promovare, diseminare, sustenabilitate (50-100 cuvinte):
	

	Impactul proiectului
	

	Link-ul proiectului/Pagina proiectului (foto)
	


Calendar desfășurare:

Înscrierea se face prin completarea link-ului pus la dispoziție de organizatori în prezenul regulament și atașarea Fișei de participare cu datele proiectului. Perioada de înscriere este 01.02.2025 – 01.05.2025. Toate lucrările vor fi analizate de către o comisie, apoi vor fi publicate în volumul cu ISBN. Perioada de evaluarea a lucrărilor va fi 02.05.2025 – 15.06.2025. În perioada 16.06.2025 – 10.07.2025, participanții vor primi pe adresa de mail furnizată în link-ul de înscriere, documentele aferente participării. Toți participanții acceptați pentru publicare vor primi adeverință de colaborator în cadrul ghidului metodologic, ghidul în format electronic, diplomă de publicare în ghid metodologic cu ISBN în cadrul proiectului C.P.E.E.R.I aprobat 2025.
Persoane de contact:

Prof. Petronela Damian telefon 0740.250.271
Prof. Roxana Marin telefon 0747.649.742
